**Коучинг тақырыбы:**

**«Білім сапасын арттыру: Ойтүрткіден нәтижеге »**

**Мақсаты:** Білім сапасын арттыруда оқушының мотвациясын көтерудің маңыздылығын білу.

**Түйінді идея:** «Егер бала бұзақы , үлгермеуші болса, онда оған бала кінәлі емес. Педагогикалық әдістер кінәлі» (А.С.Макаренко)

**Күтілетін нәтиже:** Оқушылардың білім сапасын арттыруда жаңа әдістерді пайдаланудың маңыздылығын ұғынады және өз тәжірибелерінде қолданады.

**Дерек көздері:** Интербелсенді әдістемені ЖОО-да қолдану мәселелері А. Әлімов. Интернет материалдары.

**Ресурстар:** Слайд, бейнекөрініс, нұсқаулық, интербелсенді тақта, маркер, карандаш, стикер, түрлі-түсті қағаз, А4 парақтар.

**Тренинг**

«Шаттық шеңбері» бір-біріне жақсы көңіл-күй тілеу - 2 минут

**Проблеманы айқындау:** Салыстырмалы сапа көрсеткіші ( тақтадан көрсету).

**Топқа бөлу:** «Теоретиктер», «Практиктер», «Пессимистер», «Оптимистер», «Эксперттер» - 2 минут (латын алфавитінде жазылған өлең жолдарымен бөлу) -5 топ

1. **«Теоретиктер»**

**Мақсаты:** білім сапасын көтеру үшін жасалатын іс-әрекеттерді теориялық жағынан көрсету.

**Тапсырма:** Әртүрлі білім беру кезеңінде бастауыш, орта буын, жоғары сынып оқушыларының мотивациясын оятуда алшақтықтар бола ма? Өз әдіс-тәсілдеріңізді көрсетіңіздер.

1. **«Пессимистер»**

**Мақсаты:** Жаңаша білім беру технологияларының ықпалын анықтау.

**Тапсырма:** Жаңаша білім беруде мотивацияның қандай жағымсыз жақтары бар? Мектеп тәжірибесінен мысал келтіріңіздер, өз ойларыңызды білдіріңіздер.

1. **«Практиктер»**

**Мақсаты:** Сабақтың әр кезеңінде білім сапасын көтеруге ықпал ететін әдіс-тәсілдерді көрсету.

**Тапсырма:** Білім беруде ішкі және сыртқы мотивацияның рөлі қандай?

1. Жаңа білімді меңгеруде.

2. Білімді бекітуде.

3. Сабақтың басқа кезеңдерінде.

Іс-тәжірибеден мысал келтіріңіздер.

1. **«Оптимистер»**

**Мақсаты:** Білім сапасын көтеруде мотивацияның қажеттілігін көрсету.

**Тапсырма:** білім беруде мотивацияның жағымды жақтары қандай?

1. Ынталандыруда.
2. Өзара қарым-қатынасты қалыптастыруда.
3. Оқу үдерісінің қорытындысында.

Мектеп тәжірибесінен мысал келтіріңіздер.

**Таныстырылым жасау, қорғау.**

**Бейнеролик.**

1. **«Эксперттер»**

**Мақсаты:** Қорытынды жасап, коучингтің шешімін беру.

**Тапсырма:** Әр топтың жұмысына қорытынды жасап, жобасын ұсыныңыздар.

**Таныстырылым жасау, қорғау.**

**Рефлексия**

**«Екі жұлдыз, бір тілек»** арқылы кері байланыс жасалады.